**Beszámoló**

**A Bányavárosok, a Szepesség és Gömör kincsei**

**HAT-KP-1-2023/1-001285**

1. **nap**

Reggel 6.15-kor volt gyülekező volt az iskola előtt. Sajnos a napunk elég baljósan kezdődött, hisz leszakadt az ég, de szerencsére ettől függetlenül időben el tudtunk indulni a busszal. Útunk első megállóhelye a Somoskő vára volt, ami egy vulkáni csúcsra épült. Az odavezető úton egyszer megálltunk egy rövid mosdószünetre. Majd a vár előtt felvettük a honismereti vezetőnket. Ezek után készen álltunk arra, hogy bevegyük a várat. Utunk során rengeteg érdekes helyen megálltunk, ahol István érdekes információt osztott meg a kőtengerről, vagy a bazaltorgonákról. A két órás túra befejeztével elindultunk a füleki várba. Ott kaptunk egy részletes tárlatvezetést, így nagyon érthetően megtudtuk a történelmét az ott sorakozó tárgyaknak, eseményeknek. Mindezek után a várhegy sziklájába vájt földalatti folyosót tekintettük meg, melyben a helyi vonatkoztatású II. világháborús emlékeket nézhettük meg. Napunk utolsó helyszíne Rozsnyó volt, ahol először felsétáltunk a kálváriadombra, majd a városban tettünk egy sétát. Lehetőség volt a gyerekeknek egy 1 órás szabadidőt adni, de előtte megmutatta István hol is van a legfinomabb fagyi a városban. A szállásunkra időben érkeztünk meg, és a vacsora is nagyon finom volt. Vacsora után a gyerekeknek annyi idejük volt, hogy gyors felhívják szeretteiket, mert után már kezdődött is a hagyományőrző kézműves foglalkozása, ahol a gyerekek egy karkötőt csináltak. Őszintén szólva, azt hittük, hogy ez a kézművesség kapcsolódni fog az itteni hagyományokkal, vagy valami speciálisat készítenek, nem pedig egy karkötőt, amit 3 perc alatt felfűznek. Emiatt ebben az egy programban csalódtam. Ha tudtam volna, hogy ez ilyen programot rejt, akkor nem igényeltük volna. Összeségében a nap nagyon jól sikerült, és csodás helyszíneken volt szerencsénk megfordulni.

1. **nap**

Reggel később kezdtük a napot, mert tegnap esküvő volt itt a helyszínen, és arra kértek bennünket, hogy később menjünk le reggelizni. Reggeli után egyenesen Zólyomba mentünk, ahol megnéztük a gótikus várat, és Balassi Bálintról készült emléktáblát. Majd pár méterről arrébb a zólyomi vasúti műhelyben készült páncélvonatot látogattuk meg, ahova a gyerekek és mi felnőttek is felmászhattunk rá. Ezután ellátogattunk az ezüstbányászat fellegvárába, Selmecbányára. Elsőként a hegyoldalon felmászva a Kálváriához mentünk. A város panorámájában gyönyörködve fogyaszthatták el a gyerekek az ebédjüket. Itt nem voltam sajnos elégedett a hidegcsomaggal. Én osztottam ki a gyerekeknek személyesen az ételt, és egy gyereknek nem maradt alma, se édesség, míg szendvicsből 1-gyel több volt. De a baj az volt, hogy a gluténosok nem kaptak semmit az édesség helyett, gondoltam legalább akkor két almát kapnak, de nem. Sőt a glutén érzékenyek kaptak szendvicset, de az fele volt a többiekének. Na most azzal a szendviccsel nem hogy én, mint gluténes nem laktam volna jól (és még az almámat is odaadtam annak a fiúnak, akinek nem jutott alma), de még a gyerekek sem. Így még a szendvicsemet is odaadtam a gyerekeknek, hogy egyenek valamit. Persze én értem, hogy a gluténmentes étel drágább, de azért akkor inkább szóljanak és veszünk pluszba, vagy ráfizetünk és csomagoljanak többet. Ebéd után István beiktatott egy plusz megállóhelyet, amely a botanikus kert volt. Majd Selmecbányán megnéztük a nevezetességeket és még pár pluszt is, amik nem voltak felsorolva a papíron. Kértük Istvánt mutasson még pár szép helyet nekünk, melyet István készségesen teljesített. Utána volt még elég időnk arra, hogy 30 perces szabadidősprogramot biztosítsunk a gyerekeknek. Az idő letelte után hazaindultunk, és annak ellenére, hogy később indult a nap, még így is pontosan érkeztünk haza. A finom vacsora után (még repetát is adnak, ha kértek a gyerekek) a hagyományőrző íjászattal ismerkedhettek meg a gyerekek. Nagyon élvezték a diákok, hisz 3 ember kivételével mindenki ki szerette volna próbálni. Összességében nagyon jó kis nap volt és még az időjárás is jó volt.

1. **nap**

A reggeli után az első megállónk Késmárkon az evangélikus templom volt, ahol megkoronáztuk Thököly Imrének szarkofágját. Utána meglátogattuk az UNESCO Világörökség részét képező cipszer templomot is. Végül megnéztük még a késmárki várat. Mindezek után Lőcsére vezetett az utunk. Miután megérkeztünk, a gyerekek megebédeltek. A mai nap mindenből elég mennyiséget kaptunk, sőt a csokiból többet is kaptunk, mint a csoport létszáma, viszont az érzékenyeknél változás nem volt. A gyors ebéd után megnéztük Lőcse városházát, viszont a múzeumba nem tudtunk bemenni, felújítás miatt. Ezért az időt kihasználva a gyerekeknek adtunk egy kis időt arra, hogy fagyit és süteményt vegyenek maguknak. Végül Márkusfalvára mentünk sétálni. A sziklagombát nem tudtuk megnézni, mert István azt mondta, hogy mostanában volt egy nagy vihar, így elég veszélyes lenne oda menni. A gyerekek épsége miatt ezt nem tettük, helyette túráztunk egy nagyon azon a részen. A túránk végeztével megálltunk egy boltban, hogy a gyerekek tudjanak venni maguknak egy pár dolgot. Majd 18:30-ra haza is értünk. A vacsora tálalása rugalmas volt, mert engedték, hogy hamarabb bemennyünk, és együnk, így hamarabb is végeztünk, mint az előbbi két napban. Ennek nagyon örültünk, hisz így volt lehetőség még időben a gyerekekkel összepakoltatni bőröndjüket és szobáikat. És így az utolsó estéjükön kaptak két órás szabadidőt, amit a társaikkal tölthettek, játszhattak.

1. **nap**

Reggel negyed órával hamarabb tudtuk megkezdeni napunkat, és egyből a tornai Alapiskolába mentünk, ahol az igazgatóasszony mondott pár szót az iskoláról, meg hogy most projekt napok vannak náluk, ezért a gyerekek fele elutazott. Ezek után a Szádelői fennsíkon túráztunk egy nagyot, de mivel 1,5 órával előrébb jártunk, ezért István felajánlotta azt, hogy nézzük meg a tornai várat. Itt volt egy olyan lehetőség, hogy segíthettünk az építkezésben, és a gyerekek önkéntesen megfogták a vödröket, amelyekben kis sóder volt, és felvitték a várhoz. Itt meg is dicsért István bennünket, hogy mi voltunk az első csoportja, aki ezt megtette. A várból lesétálva még egy kisebb kitérőt tettünk az Áji vízeséshez, ami egy csodálatosan szép hely volt. A hideg élelmet ezután osztottuk ki, és ezen a napon meg tegnap plusz csokit kapott a csoport. A csomagok kiosztása után hazaindultunk.

**Visszajelzés az egyes szolgáltatókról:**

**Szállás:**

Nagyon-nagyon finom ételeket kaptunk. A gyerekek repetázhattak is. A reggelinél engedték, hogy a megmaradt ételeket elcsomagoljuk, így ebédnél többet ehettek a gyerekek, és olyan finomat, mint ami a reggeli volt. Viszont egyetlen egy negatívumot tudok mondani, az pedig a gluténosoknak a hideg csomagjának a mennyisége, ami szerintem nem elegendő.

A ház, a szobák gyönyörűek, tiszták és igényesek voltak. Nagyon meg vagyok elégedve, és nagyon örülök, hogy ilyen helyen szállhattunk meg.

Az itt dolgozó személyek nagyon segítő készek voltak és kedvesek, öröm volt velük a közös munka. Rugalmasak voltak a vacsora kezdésével, ha a tanári kar kért egy szlovák vacsorát, akkor azt elkészítették nekünk. A borlovagrend bemutatása után a tanárok még kostolót is kaphattak.

Nagyon hálás vagyok, hogy ilyen helyre tudtak minket küldeni.

**Sofőr:**

Miklós, a sofőrünk nagyon barátságos és vicces volt. Mindenhova elvitt minket. Biztonságosan vezet és nagyon segítőkész is. Öröm volt a munka Miklóssal is, és remélem a jövőben lesz még szerencsénk még hozzá.

**Honismeret vezető:**

Istvánra semmi rosszat nem lehet mondani. Ő egy nagyon jó és csodás vezető, aki érti a munkáját. Végig becsületesen mondta az érdekességeket, illetve a tudnivalókat. Tanári kérésekre rugalmas volt, hisz volt mikor kértük, hogy sétáljunk még, vagy menjünk boltba, és ő mind be tudta még illeszteni az amúgy is telt napjainkba. István mindenkivel jól kijött, a gyerekekkel is megtalálta a közös hangot, és még vicces is volt. Úgyhogy tényleg őt is nagyon köszönjük, hogy hozzánk osztották be, mert egy nagyon lelkiismeretes férfi. Mindenkinek ajánlani tudom csak.